《敬和春景韵 其一》
明代·程通

东皇布德育群生，二月仁风遍海城。原上草青堪放马，墙头柳绿可藏莺。

一尘不作天如洗，万景俱新日与明。朝退玉阶无个事，杖藜时向小桥行。

作者简介：（1364—1403）明徽州府绩溪人，字彦亨。洪武二十三年举人。授辽府纪善。建文初，燕王兵起，随辽王南归京师，上封事，陈备御策，进左长史。永乐初，从辽王徙荆州。旋上封事被发，下狱死。